Euroopa Liidu Teataja L 377 , 31/12/1991 Lk 0018 - 0019

Soomekeelne eriväljaanne: Peatükk 3 Köide 40 Lk 0044

Rootsikeelne eriväljaanne: Peatükk 3 Köide 40 Lk 0044



Nõukogu direktiiv, 11. detsember 1991, millega muudetakse direktiivi 72/462/EMÜ terviseohutuse ja veterinaarkontrolli probleemide kohta veiste, lammaste, kitsede ja sigade ning värske liha ja lihatoodete impordil kolmandatest riikidest (91/688/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: direktiivis 72/462/EMÜ, [4] mida on viimati muudetud direktiiviga 91/266/EMÜ, [5] on määratletud eelkõige tingimused, mida tuleb järgida sigade klassikalise katku suhtes elussigade, värske sealiha ja lihatoodete impordil kolmandatest riikidest; kuna ühenduse terviseohutuse olukord seoses sigade klassikalise katkuga on paranenud ning süstemaatiline vaktsineerimine kõnealuse haiguse vastu on lõpetatud, on asjakohane muuta tingimusi elussigade, värske sealiha ja lihatoodete impordi suhtes, ON VASTU VÕTNUD KÄESOLEVA DIREKTIIVI: Artikkel 1 Direktiivi 72/462/EMÜ muudetakse käesolevaga järgmiselt. 1. Artiklisse 6 lisatakse järgmised lõiked: "4. Seoses sigade klassikalise katkuga peavad sead olema pärit kolmanda riigi territooriumilt, mis: - on olnud vaba klassikalisest sigade katkust vähemalt 12 kuud, - ei ole lubanud vaktsineerimist viimase 12 kuu jooksul, - ei luba oma territooriumile sigu, keda on vaktsineeritud vähem kui 12 kuud varem. 5. Erandina lõikest 4 võidakse artiklis 29 sätestatud korras otsustada lubada kolmanda riigi territooriumi osast tulnud sigade importi, tingimusel et sigade klassikalise katku vastu vaktsineerimine on kogu kõnealuse riigi territooriumil keelatud ning asjaomase kolmanda riigi territooriumi osa rahuldab lõikes 4 sätestatud tingimusi. 6. Erandina lõikest 4 võidakse lõike 4 tingimusi rahuldavas kolmandas riigis ilmneva sigade klassikalise katku korral artiklis 29 sätestatud korras otsustada, et lõike 4 esimeses taandes osutatud 12 kuu pikkust aega võidakse lühendada kuue kuuni, kui: a) geograafiliselt piiratud alal ilmneb taudipunkt või mitu episotoloogiliselt seotud taudipunkti ning b) kõnealune taudipunkt või kõnealused taudipunktid on ilma vaktsineerimiseta likvideeritud kolme kuu jooksul." 2. Artikli 14 lõikesse 2 lisatakse järgmine punkt: "c) vähemalt viimase 12 kuu jooksul ei ole tuvastatud sigade klassikalist katku, ei ole lubatud vaktsineerida sigade klassikalise katku vastu ning ei ole vaktsineeritud ühtegi siga sigade klassikalise katku vastu;". 3. Artiklisse 15 lisatakse järgmine lause: "Artiklis 29 sätestatud korras võidakse otsustada artikli 14 lõike 2 punktist c kõrvale kalduda." Artikkel 2 Liikmesriigid jõustavad käesoleva direktiivi järgimiseks vajalikud õigusnormid hiljemalt 1. juulil 1992. Liikmesriigid teatavad sellest viivitamata komisjonile. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurdeviitekäes-olevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv on adresseeritud liikmesriikidele. Brüssel, 11. detsember 1991 Nõukogu nimel eesistuja P. Bukman [1] EÜT C 226, 31.8.1991, lk 21. [2] EÜT C 326, 16.12.1991. [3] 28. novembril 1991. aastal esitatud arvamus (Euroopa Ühenduste Teatajas seni avaldamata) [4] EÜT L 302, 31.12.1972, lk 28. [5] EÜT L 134, 29.5.1991, lk 45. --------------------------------------------------